Държавен вестник, бр. 32, 2026 г., стр. 17

БРОЙ  32	
Д Ъ Р Ж А В Е Н  В Е С Т Н И К 	
СТР.  17   
(2) Когато багаж, считан за загубен, бъде 
намерен в срок до една година от датата, на 
която пътникът го е потърсил, превозвачът 
е длъжен да го уведоми.
(3) След връщане на полученото обезщете­
ние от пътника превозвачът е длъжен да му 
предаде намерения багаж. Пътникът запазва 
правото си на обезщетение за забавата.
Чл. 64. Превозвачът се освобождава изцяло 
или частично от отговорност за вреди, настъ­
пили по вина на пътника или вследствие на 
негово поведение, излизащо извън рамките 
на нормалното поведение на пътник.
Чл. 65. В случаите, когато вредите са нас­
тъпили по вина на трето лице, превозвачът 
има право на регресен иск.
Чл. 66. Пътниците са задължени да при­
тежават валиден превозен документ и да 
го представят за проверка при поискване 
от контролните органи, както и да спазват 
правилата за безопасност и за поведение в 
транспортните средства, на автоспирките, 
автогарите и др.
Чл. 67. Превозвачите изпълняват възло­
жените им разписания по редовни линии в 
съответствие с изискванията на този закон, 
Закона за автомобилните превози, Закона за 
движението по пътищата, подзаконовите нор­
мативни актове, издадени въз основа на тях, 
и постигнатите договорености с възложителя.
Чл. 68. Превозите по разписания по редов­
ни линии се извършват само от превозвачи, 
сключили договор с възложителя.
Раздел III
Права на пътниците, ползващи железопътен 
транспорт. Отговорност на превозвача. Случаи 
на освобождаване от отговорност
Чл. 69. Превозвачът отговаря за живота и 
за всяко телесно или психическо увреждане 
на пътника, причинено по време на железо­
пътния превоз, когато пътникът се е намирал 
в превозното средство или се е качвал, или 
е слизал от него, както и при товаренето и 
разтоварването на багажите.
Чл. 70. Превозвачът се освобождава от 
отговорност за причинените вреди, ако ув­
реждането се дължи на:
1. непредвидено или непредотвратимо съби­
тие от извънреден характер, възникнало след 
сключването на договора, което превозвачът 
въпреки проявената грижа според особености­
те на случая не е могъл да избегне и чиито 
последици не е могъл да предотврати;
2. грешка или поведение на пътника, кое­
то не отговаря на нормалното поведение на 
пътниците;
3. поведението на трето лице, което пре­
возвачът въпреки проявената грижа според 
особеностите на случая не е могъл да избегне 
и чиито последици не е могъл да предотвра­
ти; не се счита за трето лице всяко друго 
предприятие, което използва железопътната 
инфраструктура, както и управителят на 
железопътната инфраструктура, по която се 
извършва превозът; в този случай правото 
на обратен (регресен) иск не се накърнява.
Чл. 71. Превозвачът не се освобождава от 
отговорност за вредите, причинени поради 
действия или бездействия на лица, изпъл­
няващи функции по превоза, дефектите или 
състоянието и функционирането на превоз­
ното средство.
Чл. 72. Когато превозът е предмет само 
на един превозен договор, но е извършен 
от последователни превозвачи, отговорен в 
случай на смърт или на телесна повреда на 
пътниците е превозвачът, който съгласно пре­
возния договор е извършил услугата по време 
на настъпването на смъртта или телесната 
повреда. Когато тази услуга е извършена от 
заместващ превозвач, двамата превозвачи 
отговарят солидарно.
Чл. 73. Пътник, който не може да представи 
валиден билет, заплаща на превозвача стой­
ността на билета за съответното разстояние, 
увеличена с добавка.
Чл. 74. Пътник, който откаже да заплати 
незабавно превозната цена и добавката към 
нея, може да бъде отстранен от превоза. 
Отстраненият пътник не може да изисква 
неговият багаж, предаден за превоз, да му 
бъде предаден в друга гара, освен заявената 
от него крайна гара.
Раздел IV
Права на пътниците, ползващи транспорт по 
вътрешни водни пътища или морски кабо­
таж. Отговорност на превозвача. Случаи на 
освобождаване от отговорност
Чл. 75. (1) Превозвачът отговаря за живота 
и за всяко телесно или психическо увреждане 
на пътника вследствие на злополука във връзка 
с превоз по вътрешни водни пътища или мор­
ски каботаж, докато пътникът се е намирал 
в превозното средство или се е качвал, или 
е слизал от него, или е предизвикана поради 
товаренето и разтоварването на багаж.
(2) Когато при извършването на превоз, за 
който е приложим Регламент (ЕО) № 392/2009 
на Европейския парламент и на Съвета от 
23 април 2009 г. относно отговорността на 
превозвачите на пътници по море в случай 
на произшествия (ОВ, L 131/24 от 28 май 
2009 г.), наричан по-нататък „Регламент (ЕО) 
№ 392/2009“, е причинена смърт или телесна 
повреда на пътник, максималният размер на 
обезщетението, дължимо от превозвача за 
всеки отделен случай, е предвиденият в чл. 7 
от Приложение I към същия регламент.